Rikunarita-ORG/Wikinium huggingface dataset:
# Kozmopolitizam

**Kozmopolitizam** (od grčkog: *kosmos* = svijet i *polites* = građanin) je, po Hrvatskom enciklopedijskom rječniku, ideja po kojoj humani i prosvjećeni ljudi uspostavljaju odnose bez obzira na nacionalne, vjerske i državne granice i unapređuju općeljudske odnose; zagovaranje zajedništva, sloge ljudi i naroda cijeloga svijeta kao nadvladavanje nacionalnih, međunacionalnih i drugih podjela. *(Vidi i članak internacionalizam.)*

**Kozmopolit** (grčki: *kosmopolites* = građanin svijeta) je pristaša kozmopolitizma, onaj koji sebe smatra prije svega građaninom svijeta, a tek iza toga pripadnikom svoje nacije; onaj koji općesvjetsko zajedništvo svih ljudi nadređuje nacionalnoj pripadnosti.

## Kozmopolitizam kroz povijest

Ideja kozmopolitizma javlja se u antičkoj filozofiji u doba helenizma, osobito kod stoika. Nasuprot prevladavajućem označavanja svih ne-grka kao barbara), stoici podučavaju da je mudrac "građanin svijeta", da mu je domovina čitav svijet. Sličnom zaključku vodi i učenje Pirona iz Elide, osnivača skepticizma.

U doba Rimskog carstva, kad se na golemim prostorima sa brojnim narodima uspostavlja političko jedinstvo, ideja kozmopolitizma dobiva novi oblik. Istaknuti pojedinci zahtijevaju da se ukinu razlike položaja naroda unutar Carstva; to se postepeno ostvarivalo, pa je sve više pripadnika tih naroda dobivalo pravo rimskih građana.

U srednjem vijeku ideal jedinstva kršćana (barem na zapadu, tj. području latinskog kršćanstva) pod vlašću pape ili cara, te stvarno kulturno jedinstvo obazovanih ljudi (svi se na zapadu služe latinskim) održavaju ideju i praksu kozmopolitizma.

U XIX. i XX. stoljeću, kozmopolitizam se javlja kao svjesna reakcija na nacionalizam. Niz pojedinaca zastupa kozmopolitizam kao alternativu formiranju suvremene nacionalne svijesti i nacionalnih država. Veže se uglavnom uz liberalni (ili *građanski*) svjetonazor.

U radničkom pokretu razvija se pod utjecajem anarhizma i marksizma ideja o solidarnosti i jedinstvu proletarijata preko nacionalnih granica ("Proleteri nemaju domovine"); za nju se koristi pojam internacionalizam.

## Značenje u biologiji

Imenica kozmopolit ima osobeno značenje u biologiji: označava biljke i životinje koje žive na svim kontinentima ili na većini njih.
# Hotel

Amstel Hotel, Amsterdam, Nizozemska
Llao llao Hotel, Argentina
Hotelska soba u hotelu Renaissance
**Hotel** je ustanova namenjena pružanju usluga najčešće kratkotrajnog smeštaja,prehrane i zabave svojim gostima, korisnicima usluge.

## Naziv

Naziv potiče iz francuske od reči *hotel* (izgovora se:otel) koja označava kuću za pružanje usluga smeštaja. Vremenom je taj naziv izgubio onaj prepoznatljivi francuski izgovor, pa se danas koristi naziv hotel.

## Usluga i kapaciteti

Hoteli, ovisno o željama i potrebama gostiju, pružaju djelomičnu ili potpunu uslugu koja obuhvaća spavanje, prehranu, zabavu i sve ostalo prilagođeno potrebama gostiju.
Hotelske sobe dijele se na jednokrevetne, dvokrevetne ili trokrevetne. Sobe su, ovisno o kategoriji hotela, opremljene svim potrebnim za potpunu uslugu i odmor svojih gostiju, pa su tako primjerice sobe u višekategornicima opremljene krevetima, mini barom, televizijskim uređajem sa satelitskim prijemom kanala, priključkom za brzu internet vezu, telefonskim uređajem, klimatizacijom, kupatilom sa wc-om itd.

Hoteli u svom sastavu obično imaju recepciju, bar, i restoran,
a višekategornici uz sve navedeno imaju i otvoreni i zatvoreni bazen, noćni bar, kockarnicu, saunu, frizerski salon, suvenirnicu itd.

Smještajni kapaciteti zavise od veličine hotela, broja soba i kreveta. Mali hoteli imaju tek nekoliko soba, dok veliki imaju i po nekoliko stotina pa čak i tisuća soba.

## Kategorizacija

Hoteli se prema vrsti i načinu usluge svrstavaju u niže i višekategornike. Niže kategornici, prema hrvatskim standardima imaju od jedne do tri zvjezdice, a višekategornici četiri ili pet zvjezdica.

## Hotelski lanci i poznati hoteli

Najpoznatiji svjetski hotelski lanci su Hilton, Sheraton, Hyatt, Holliday inn, Radisson SAS i drugi.

Neki od najpoznatiijih svjetskih hotela su Plaza i Waldorf-Astoria u New Yorku, Ritz u Londonu, Burj-Al-Arab u Dubaiju, Imperijal u Beču, Grand hotel Royal u Budimpešti itd.

## Hoteli rekorderi

### Najviši hotel

Titulu najvišeg svjetskog hotela nosi Rose Rotana Suites u Dubaiu, Ujedinjeni Arapski Emirati, koji je visok čak 333 metra, pa je tako pretekao dotadašnjeg rekordera Burj-Al-Arab visokog 321 metar, a koji se također nalazi u Dubaiu.

### Najveći hotel

Najveći svjetski hotel je MGM Grand Las Vegas hotel u Las Vegasu čiji je smještajni kapacitet 6 276 soba, čime je u prosincu 2006. godine pretekao dotadašnjeg rekordera First World hotel u Genting Highlandsu u Maleziji čiji smještajni kapaciteti iznose 6 118 soba.

### Najstariji hotel

Najstariji svjetski hotel je Hoshi Ryokan u Awazu, Japan, a koji je otvoren davne 717. godine.

## Vanjske veze

Najpoznatiji svjetski hoteli eng.
# Sirotinjsko naselje

**Sirotinjsko naselje** ili **sirotinjski kvart**, odnosno **slum** (fonetski: "slam"; iz engleskog jezika) je naziv za gradsko naselje u kome pretežno žive pripadnici niže klase ili marginalnih pripadnika društva, odnosno koje karakterizira izuzetno loša kvaliteta stanovanja i, općenito, životnih uvjeta. Pod time se može podrazumijevati niz različitih naselja - od neformalnih ad hoc divljih naselja nastalih na rubovima gradovima uslijed nagle urbanizacije i nedostatka stambenih prostora, pa sve do nekadašnjih "pristojnih" gradskih četvrti koje su degradirane u slumove uslijed ekonomskog propadanja.

U raznim zemljama postoje razni nazivi za divlja naselja:

* favelas, mocambos - Brazil
* barriadas - Peru, Venecuela
* barrios - Argentina
* bidonvilles - Maroko, Kenija
* bustees - Indija
* callampas (pečurke) - Čile
* cheris - Indija
* gecekondu - Turska
* jhuggis - Pakistan
* paracaidistas - Meksiko
* karton naselja, divlja gradnja - Srbija
* squatter naselja – u nekim zemljama engleskog govornog područja
* kampongs, naselja u čamcima (na vodi) - Jugoistočna Azija

## Povezano

* Divlje naselje
* Geto
* Gentrifikacija

## Vanjske veze

* Parenti, Michael (Jan 2014). *What's a Slum?*
# Akademija

*Za ostale upotrebe, pogledajte Akademija (razvrstavanje).*
*Atinska škola*, Rafaelova freska (1509/1510) idealizovane Akademije.
**Akademija** (grčki: Ἀκαδημία) je ustanova visokog obrazovanja, istraživanja ili honorarnog članstva.

Naziv je nastao od Platonove filozofske škole, „Akademije“, koja je osnovana na dva kilometra severozapadno od atinskog Akropolisa oko 387. pne. To mesto je predstavljalo svetilište grčke boginje mudrosti, Atine.

## Historija

O Platonovoj Akademiji je veoma malo poznato. Bez sumnje je sigurno da je Platon sa Akademijom hteo da osnuje jedno *obrazovanje*, koje se filozofski, ali isto tako kao što mi danas nazivamo prirodnim naukama, matematičkim pitanjima i problemima posvećuje.
Osnivanje Akademije je Platonov odgovor na negativno iskustvo sa Atinskom politikom. Platon nije postao političar, nego je izabrao jedan drugi put kojim bi lakše uticao na društvo, putem odgajanja i obrazovanja omladine. Nije mali broj njegovih učenika kasnije postalo politički aktivno.

Na prostoru tog velikog parka nalazi se jedna Gimnazija, jedna vrsta ondašnje sportske škole u kojoj su se mladići atinskog gornjeg staleža sastajali, zajedno trenirali i organizovali razna takmičenja. U toj Gimnaziji su se održavala predavanja i to u tri elementarna smera: Gramatika, Sport i Muzika.

Sokrates je redovno posećivao Gimnaziju i nije slučajno da su skoro svi Platonovi dijalozi u kojima Sokrates sa mladima diskutuje i da se baš to odigrava u jednoj gimnaziji. Nakon njegovog prvog putovanja na Siciliju predavao je on prvo u gimnaziji u parku „Akademia“ (u to vreme Sicilija je bila Grčka pokrajina). Kasnije kupuje Platon jedan komad zemlje pored Akademije gde je sagradio skroman stan za stanovanje i nekoliko prostorija za predavanje i tako osniva svoju sopstvenu školu, koja kasnije postaje vrlo poznata pod imenom Platonova Akademija.

Za vreme hrišćanske ere na grčke filozofe se gledalo kao na pagane i protivnike hrišćanstva. Vizantijski car Justinijan je zatvorio Platonovu Akademiju 529. godine, što se često uzima kao kraj antike. Preostali članovi Akademije su potražili utočište u Sasanidskom carstvu kod kralja Hozroj I, prenoseći dragocene spise u njegovu prestonicu Ktesifon. Akademija u egzilu, kao važna neoplatonistička škola, je nastavila da postoji najmanje do 10. veka, doprinoseći očuvanju grčke nauke i filozofije u okviru islama.
# Inženjerija

**Inženjerija** (francuski: *ingénier* dovijati se, smišljati; francuski: *ingénieur* inženjer, merač), rod vojske koji izvršava zadatke tehničkog i borbenog karaktera. Izvodi radove na suvozemnim komunikacijama i logorskim građevinama, pronalazi i eksploatiše vodu, ruši razne objekte, postavlja i savlađuje razne vrste minsko-eksplozivnih prepreka, vodene i fortifikacijske prepreke i objekte, raspolaže bacačima plamena, inženjerijskim mašinama i drugim inženjerijskim sredstvima. U armiji obuhvata prosečno oko 10% celokupne jačine armije.

**Inženjersko-tehnička služba**, služba za snabdevanje svih jedinica inženjersko-tehničkim materijalom i mašinama za opravku i održanje.
# Bedem

*Za ostale upotrebe, pogledajte Bedem (razvrstavanje).*
**Bedemi** su korišćeni da bi povezali kule i kapije u zatvorenu celinu koja je štitila zgrade i ljude u svojoj unutrašnjosti od spoljašnjih napadača. Bili su praktično neprobojni zbog čega su se napadači najčešće okretali pokušajima da osvoje kapije.

## Delovi bedema

Bedeme su činili zidovi na čijim su se ravnim vrhovima nalazili grudobrani okrenuti ka spolja iza kojih se nalazila staza za posadu.

### Grudobran

Grudobrani su pružali zaštitu braniocima od strela i omogućavali su im lakši napad na protivnika.

* Grudobrani su bili široki 45 cm, a činili su ih naizmenično poređani niži (dužine 45 cm, visine 55 cm) i viši (dužine 155 cm, visine 165cm) delovi. Viši delovi su često u sebi imali male proreze (tzv. puškarnice) koje su služile za izviđanje i ispaljivanje raznih projektila (strela, kasnije metaka) na protivnike.
* Staze iza grudobrana bile su široke 150 cm,a često i šire. Ka unutrašnjosti obično nije bilo nikakve ograde, ali nije bio redak niski zid ili čak drvena ograda.

### Zid

* Zidovi su bili visoki tri i više spratova, dok im je širina bila preko 2 m. Njihova visina zavisila je od visine sprata u kulama koje su povezivali i njihov vrh se poklapao sa podom četvrtog sprata kule. Obično je visina sprata u kulama bila 190 cm.

## Osvajanje bedema

### Tuneli

Često su napadači kopali tunele do temelja bedema da bi ih urušili i otvorili prolaz u unutrašnjost.

### Bombardovanje

Tokom opsada korišćene su razne sprave (katapulti, trebušeti, kasnije topovi) koje su ispaljivale projektile (kamene blokove, kasnije đulad) sa ciljem da poruše bedeme i time otvore prolaz.

### Lestve

Prilikom juriša na bedeme korišćene su i lestve koje su prislanjane uz njih da bi se vojska popela na bedeme i prodrla u utvrdu.

## Poznati bedemi

* Veliki kineski zid
* Veliki gorganski zid
* Dvostruki bedemi Teodosija II
* Hadrijanov zid
* Mažino linija
* Berlinski zid

*U srednjem veku nije postojao nikakav građevinski standard zbog čega je nemoguće pričati o standardnim dimenzijama, ali su ovde izneti neki najčešći podaci. Nikakva retkost nisu dimenzije koje skroz odudaraju od onih koje su ovde iznete.*
# Trg

**Trg** je otvoreni prostor okružen kućama koji se obično nalazi u srcu tradicionalnog grada i na kojem se okuplja zajednica. Često su na trgu važne ustanove, kao što su sudnica ili gradska vijećnica.

Trgovi su prikladni za tržnice, koncerte, političke skupove i druge događaje koji trebaju širok otvoren prostor. Kako su obično u središtu grada, trgovi često imaju dućane i butike. Trg često ima fontanu, zdenac, spomenik ili kip.

U urbanizmu, trg je planirano otvoreno područje u gradu, obično četverokutna oblika. Neki su trgovi dovoljno veliki da služe kao "narodni trgovi" na kojima se zbivaju povijesni događaji jedne nacije. U Zagrebu je takvu ulogu do 20. stoljeća imao Markov trg, da bi ga zamijenio Jelačićev trg. Drugi takvi trgovi u svijetu jesu, na primjer, Crveni trg u Moskvi, Trg nebeskog mira u Pekingu, National Mall u Washingtonu i Trafalgar Square u Londonu.

## Galerija trgova

* Trg bana Jelačića u Zagrebu
* Trg Republike u Beogradu
* Trg Republike (Prokurative) u Splitu
* Times Square u New Yorku
* Isakijevski trg u Petrogradu
* Trg palače u Petrogradu
* Crveni trg u Moskvi
* Nakš-e Džahan u Isfahanu
* Trg Paternoster u Londonu
* Glavni trg u Brasovu
* Majdan Nezaležnosti u Kijevu
* Wallensteinov trg u Jicinu
* Trg u Eberswaldeu
* Trg Dam u Amsterdamu
* Glavni trg u Pečuhu

## Vanjske veze

|  |  |
| --- | --- |
|  | U Wikimedijinoj ostavi ima još materijala o temi: **Trgovi** |
# Gradska vijećnica

| Vijećnica Buleuterion |
| --- |
| Sarajevska vijećnicaSarajevska vijećnica
 |
|  |

**Gradska vijećnica** je najčešće reprezentativna palača koju podižu gradovi kako bi u njih smjestili vlastitu administraciju. Ona nosi kojekakvo ime
*sabornica*, *skupštinska zgrada* a po anglosaksonskim zemljama je nazivaju; *city hall*, *town hall*, *civic centre*, a po germanskim *rathaus* ili *guildhall*.

## Historija

Prve vijećnice niknule su u Antičkoj Grčkoj zajedno sa pojavom Polisa kao što je bio Bouleuterion u Olimpiji. On je bio sastavljen od dvije građevine podignute u dorskom stilu u različitim periodima. Između njih nalazio se mali trg sa skulpturom Zeusa Horkiosa.

Nakon Rimskog Carstva prve vijećnice (**signorie**) počele su nicati po gradovima-državama (komunama) u sjevernoj i Centralnoj Italiji, tokom 13. vijeka.

Tokom kasnog srednjeg vijeka vijećnice niču po brojnim evropskim gradovima, to su pored dvorane za sastanke i kancelarija sa arhivom, često bile i burze za žito, ali i skladišta za najvredniju zajedničku imovinu oružje, sol, žito, brašno. Često imaju i toranj sa satom.

Danas se vrlo često za vijećnice u brojnim gradovima koriste reprezentativne historijske palače koje su podizane u sasvim druge svrhe. U njima se obično nalazi samo manji dio nabujale administracije, koja se smješta u okolnim manje lijepim građevinama.

## Reference

## Vanjske veze

* *Town hall* (`en`)
# Financije

Svjetski financijski centar u New Yorku
**Financije** ili **finansije** (franc. *finance*: gotovina, prihod), umjetnost i nauka upravljanja novcem.

Porijeklo riječi *financije* nije utvrđeno, jedni tvrde da je germanskog odnosno drugi romanskog porijekla. Srednjovjekovno značenje je *finatio* koja se upotrebljava u smislu zaključka, sudske odluke ali i plaćanja. Zatim se formira kao termin u Francuskoj koji dalje prodire u druge zemlje, vezajući se za raznovrsne novčane poslove.

Sama pojava financija je vezana za prije svega novac i novčana plaćanja, analogno ovome financije će postojati dokle god postoji i novac. Ovo znači da gdje god imali robnu proizvodnju i djelovanje zakona vrijednosti izraženom u novcu, imati ćemo i financije. Financije su historijski uvjetna kategorija. Priroda financija je novčana, odnosno monetarna.

Financije su najstarija disciplina ekonomske nauke. Prve naznake financija se vezuju za srednji vijek. Ipak, do pravog zamaha ove nauke dolazi sa nastankom kapitalizma, posebno od perioda liberalnog kapitalizma u 20. vijeku. Velika svjetska ekonomska kriza 1930-ih godina je dala poticaj razvoju nauke o financijama, pri čemu se u početku analiza fokusirala na razmatranju funkcija države (kada se naglasak stavlja na proučavanje poreza), da bi se vremenom sve veća pažnja posvećivala mikro-aspektu, odnosno načinu proučavanja financija u poduzeću.

Važna tema u financijama su razni financijski instrumenti kao: dionice, obveznice, opcije. Redovno u obziru su pojedinačni instrumenti koji su omogućeni za javnu izdaju i razmjenu na burzi.

## Veze

* Burza
* Tržište stranih valuta

## Vanjske veze

* *Finansijski menadžment* Arhivirano 2010-06-12 na Wayback Machine-u
# Fabrika

**Fabrika** ili **tvornica**, predstavlja veće industrijsko poduzeće ili organizacijski oblik same proizvodnje s mehanizacijom proizvodnog procesa i određenim stupnjem podjele rada.

Pojava modernih tvornica vezana je uz početak industrijske revolucije. Prva tvornicu osnovao je R. Arkwright 1774. godine.
# Drvna industrija

| Drvna industrija
 |
| --- |
| Splavari na rijeci Columbiji 1902.Splavari na rijeci Columbiji 1902. |
|  |

**Drvna industrija** ili *Drvnoprerađivačka industrija* je dio šumarstva - industrija koja se bavi eksploatacijom i preradom
drva u predmete svakodnevne upotrebe od papira do kuća za stanovanje.

## Karakteristike

Kako se od drva kao materijala može napraviti preko 5000 predmeta i materija koje ljudi svakodnevno upotrebljavljaju
ono je od samih početaka čovječanstva neobično važno za ljude kao vrstu. Kako je lakše za obradu, prva oruđa i oružja bila
su drvena, - pa je obrada drva - ujedno i najstarija industrija čovječanstva.
Danas se od drva proizvodi namještaj, građevinski materijal, papir, guma, platno, parket i brojne kemikalije, od
celuloze do tanina.

Dijelovi te industrije su pilane, industrija celuloze i papira, tvornice namještaja i montažnih drvenih kuća,
parketa, peleta i briketa.

## Reference

## Vanjske veze

* *Wood Industry, Timber Industry* na portalu EconomyWatch Arhivirano 2014-10-16 na Wayback Machine-u (`en`)
* *Drvna Industrija* Arhivirano 2016-02-08 na Wayback Machine-u (`sh`)
# Fort Lauderdale, Florida

| Fort Loderdejl engleski: *Fort Lauderdale* |
| --- |
|  Panorama Fort Loderdejla |
| Osnovni podaci
 |
| Država
 |  Sjedinjene Američke Države
 |
| Savezna država
 |  Florida
 |
| Okrug
 | Brauard
 |
| Osnovan
 | 1911.
 |
| Stanovništvo
 |
| Stanovništvo (2010) | 165.521
 |
| Gustina stanovništva
 | 177,4 st./km²
 |
| Geografija
 |
| Koordinate
 | ﻿ / ﻿ |
| Nadmorska visina
 | 2,75 m
 |
| Površina
 | 93,3 km²
 |
| Kopnena površina
 | 82,2 km²
 |
| Vodena površina
 | 11,1 km²
 |
|   |
| Fort LoderdejlFort Loderdejl (Sjedinjenih Država)
 |
| Ostali podaci
 |
| Pozivni broj
 | 754, 954
 |
| ZIP kod
 | 33301-33340, 33345-33349
 |
| FIPS kod
 | 12-24000
 |

**Fort Loderdejl** (engleski: *Fort Lauderdale*) je grad u američkoj saveznoj državi Florida. Po popisu stanovništva iz 2010. u njemu je živelo 165.521 stanovnika.

## Demografija

Prema popisu stanovništva iz 2010. u gradu je živelo 165.521 stanovnika, što je 13.124 (8,6%) stanovnika više nego 2000. godine.

|  |  |  |
| --- | --- | --- |
| **Grupa** | **2000.** | **2010.** |
| Belci
 | 87.577 (57,5%)
 | 86.903 (52,5%)
 |
| Afroamerikanci
 | 44.010 (28,9%)
 | 51.240 (31,0%)
 |
| Azijati
 | 1.565 (1,0%)
 | 2.444 (1,5%)
 |
| Hispanoamerikanci i Latinoamerikanci
 | 14.406 (9,5%)
 | 22.752 (13,7%)
 |
| Ukupno
 | 152.397
 | 165.521
 |

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze

|  |  |
| --- | --- |
|  | U Wikimedijinoj ostavi nalazi se članak o temi: **Fort Lauderdale, Florida** |
# Belmopan

| Belmopan
 |
| --- |
| Panorama iz avionaPanorama iz aviona |
|  |
| Koordinate: ﻿ / ﻿ |
| **Država** |  Belize
 |
| **Okrug** | Cayo
 |
| **Osnovan** | 1970.
 |
|  |
| **Vlast**  |
|  - **Gradonačelnik** | Sheran “Sharon” Palacio
 |
|  |
| **Površina**  |
|  - **Ukupna** | 64 km²
 |
| **Visina** | 76 m
 |
|  |
| **Stanovništvo** |
|  - **Grad** | 26,906
 |
|  |
| **Vremenska zona** | UTC+6 (UTC)
 |
| **Pozivni broj** | 8
 |
| Karta
 |
| Belmopanclass=notpageimage| Belmopan na karti Belizea |

**Belmopan** je glavni grad Belizea od 26,906 stanovnika, koji se nalazi u sredini zemlje u Okrugu Cayo.

## Geografija

Prostire se u dolini rijeke Belize, na nadmorskoj visini od 76 metara, udaljen 82 km od Karipskog mora i stare prijestolnice Belize Citya.

Trg nezavisnosti
## Historija

Belmoran je kao nova prijestolnica osmišljen nakon što su uragan Hattie i povezani plimni val napravili veliku štetu Belize Cityju 1961. Mjesto je odabrano da bude dovoljno daleko u unutrašnjosti kako bi se izbjeglo ponavljanje katastrofalnih poplava. Izgradnja je započela 1966. godine, sredstvima iz donacije Ujedinjenog Kraljevstva.

Stanovnici su na referendumu 1999. izglasali prelazak na direktne izbore za poslanike gradske skupštine.
Belmopan je dobio gradska prava 2000. te iste godine održani su prvi izbori za delegate gradske skupštine i gradonačelnika.

Belmopan ima i aerodrom *Hector Silva* ICAO: **MZBP**, IATA: **BCV**, čiju je pistu 2002. proširila Britanska vojska, kako bi mogao prihvatiti veće avione kao što je Lockheed C-130 Hercules.

## Reference

## Vanjske veze

* *Belmopan City Council* (službene stranice) Arhivirano 2023-05-17 na Wayback Machine-u (`en`)
# Guatemala

| Grad Gvatemala *La Nueva Guatemala de la Asunción* |
| --- |
|  Grad Gvatemala |
| Osnovni podaci
 |
| Država
 |  Gvatemala
 |
| Departman
 | Guatemala
 |
| Osnovan
 | 1773.
 |
| Stanovništvo
 |
| Stanovništvo
 | 1.105.100
 |
| Položaj
 |
| Koordinate
 | ﻿ / ﻿ |
| Nadmorska visina
 | 1.500 m
 |
| Površina
 | 692 km²
 |
|  Grad GvatemalaGrad Gvatemala na karti Gvatemale
 |
| Ostali podaci
 |
| Gradonačelnik
 | Alvaro Arzu
 |
| Veb-strana
 | www.muniguate.com |

**Grad Gvatemala** (šp. *Ciudad de Guatemala*, zvanično *La Nueva Guatemala de la Asunción*) je glavni grad srednjoameričke države Gvatemala.

## Historija

Najstarije naselje na ovom mestu je osnovao narod Maja pre više od 2000 godina. Ruševine utvrđenja (*Kaminaljuju*) mogu se videti u centru grada. Za vreme španske kolonijalne vlasti tu je 1620. oko manastira El Karmen (*El Carmen*) počeo da se razvija mali grad. Tiskara je osnovana 1660. godine.

Kada je stara prestonica Antigva Gvatemala teško stradala u zemljotresu 26. jula 1773, Grad Gvatemala je 27. septembra 1775. proglašen za novu prestonicu španskih kolonija u Srednjoj Americi.

Danas u Gradu Gvatemali živi oko 3 miliona stanovnika i to je najveći grad Gvatemale i cele Srednje Amerike. Grad se nalazi na nadmorskoj visini od 1533 metra.

## Izvori

## Vanjske veze

|  |  |
| --- | --- |
|  | U Wikimedijinoj ostavi nalazi se članak o temi: **Guatemala City** |

* Infom.org.gt Arhivirano 2009-04-06 na Wayback Machine-u Internet prezentacija Grada Gvatemale